สศค. คาดจีดีพี Q1/58 ขยายตัวกว่า Q4/57 ที่โต 2.3% หลังเบิกจ่ายภาครัฐหนุน
สศค. คาดจีดีพี Q1/58 ขยายตัวกว่า Q4/57 ที่โต 2.3% หลังเบิกจ่ายภาครัฐหนุน
30 มี.ค. 2558

นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง(สศค.) เปิดเผยว่า แนวโน้มการขยายตัวทางเศรษฐกิจของไทยในช่วงไตรมาสแรกปีนี้ เชื่อมั่นว่าจะเติบโตได้ไม่น้อยกว่าไตรมาส 4/57 ที่เติบโตได้ 2.3% เนื่องจากขณะนี้ตัวเลขการเบิกจ่ายงบลงทุนของภาครัฐค่อนข้างดี รวมทั้งมีงบจากโครงการบริหารจัดการน้ำและการลงทุนโครงสร้างพื้นฐาน ซึ่งล่าสุดสำนักงานบริหารหนี้สาธารณะ(สบน.)ได้อนุมัติแผนก่อหนี้เป็นที่เรียบร้อยแล้ว
ส่วนตัวเลขการส่งออกในปี 58 จากที่ประมาณการไว้ล่าสุดที่เติบโตได้ 1.4% และ GDP ของปี 58 ที่คาดว่าจะขยายตัวได้ 3.9% นั้น ทาง สศค.จะมีการปรับประมาณการตัวเศรษฐกิจดังกล่าวใหม่อีกครั้งในเดือน เม.ย.58 พร้อมมองว่า นโยบายการคลังโดยเฉพาะเรื่องการลงทุนยังมีความจำเป็นที่จะต้องนำมาช่วยในการกระตุ้นการเติบโตทางเศรษฐกิจของประเทศ